1. VÕISTLUSÜLESANDE ÜLDOSA

A path through a forest

AI-generated content may be incorrect.Varbola linnus on nii muinsuskaitse kui ka looduskaitse alune objekt, kuhu tehakse aastas 10 000 – 15 000 külastust, linnuse territooriumit kasutatakse ka suurürituste korraldamiseks. Varbola linnuse lähedal paiknev telkimisala on RMK Penijõe-Aegviidu-Kauksi matkateele jääv objekt, mis mahutab puhkamiseks ka suuremaid seltskondi.

Foto 1. Varbola linnus linnulennult (Allikas: https://marjamaa.ee/varbola-linnus, foto autor Tiina Gill)

**Ideekonkursi eesmärk** on saada Rapla maakonnas asuvate Varbola linnuse ja telkimisala arhitektuurne kontseptsioon ja väikevormide ideelahendus, mille alusel leitakse projekteerija linnusesse ja telkimisalale sobivate taristuelementide arhitektuurse tervikliku kujunduslahenduse projekteerimiseks tööprojekti staadiumis. Lõplikud projekteerimistööd teostab ideekonkursi võitja ning need hõlmavad kogu külastustaristut, selle paiknemist alal ja külastajate suunamist ala kasutamisel.

Ideekonkursi alusdokumendid on:

- võistluseeskiri koos selle lisadega;

- Riigihangete seadus.

1. VÕISTLUSALA
   1. Asukoht ja olemasolev olukord

Võistlusala asub Raplamaal, Märjamaa vallas, Põlli külas. Varbola linnus asub Vardi metskond 26 (katastritunnus 50401:005:0013) ning Varbola linnuse telkimisala Vardi metskond 25 (katastritunnus 50401:005:0012). Mõlemad objektid asuvad riigimaal, Varbola rannamoodustiste kaitsealal ja muinsuskaitsealal. Varbola muinaslinnus on kantud Ehitisregistrisse (EHR kood: 220848146), Varbola linnuse telkimisala Ehitisregistrisse kantud ei ole. Varbola linnus on kinnismälestis nr 12117 "Linnus "Varbola Jaanilinn".

*A map of a golf course

AI-generated content may be incorrect.*

Joonis 1. Projektala asendiplaan

[Varbola linnuse](https://rmk.ee/looduses-liikumine/kuhu-minna/varbola-linnus/) juures on kaks parklat, mõlemas on üks infotahvel. Varbola linnuse läänevärava ja põhjavärava lähistel asuvad kuivkäimlad. Linnuseõuel asub kaev, lava, katusealusega istumiskohad, väikesed infotahvlid. Linnusevallil asuvad infotahvlid kivist infoalustega – need jäävad paika ja ja need tuleb siduda uue loodava lahendusega ühtseks tervikuks. Linnuse juures asub Ehrpaisile pühendatud mälestuspink.

Varbola linnuse lähedal asub [Varbola linnuse telkimisala](https://rmk.ee/looduses-liikumine/kuhu-minna/varbola-linnuse-telkimisala/), mida külastatakse spetsiaalselt selle telkimisala pärast ning seda kasutavad ka [RMK Penijõe-Aegviidu-Kauksi matkateel](https://rmk.ee/looduses-liikumine/kuhu-minna/rmk-matkatee-penijoe-aegviidu-kauksi-varbola-aegviidu-134-km/) matkajad. Telkimisalal asub kuivkäimla, 5 katusega laudpinki, laavu, lahtine lõkkease, kaetud lõkkease, prügikonteinerid ja infotahvel. Samuti asuvad alal mitmed suunaviidad.

A sign in a forest

AI-generated content may be incorrect.

Foto 2. Varbola linnuse infotahvel

A field with trees and a house

AI-generated content may be incorrect.

Foto 3. Vaade Varbola linnuse hoovi

A campfire in the woods

AI-generated content may be incorrect.

Foto 4. Varbola linnuse telkimisala lõkkekoht

A small wooden structure in a forest

AI-generated content may be incorrect.

Foto 5. Varbola linnuse telkimisala katusealune

* 1. Ajalooline ülevaade

Varbola Jaanilinn, üks Eesti suuremaid muinaslinnu, asub muinasaegse Harjumaa, praeguse Rapla maakonna loodeosas. Rahvasuus Jaanilinna nime all tuntud Varbola linnus, maalinn, on rajatud ulatusliku ent võrdlemisi lameda lõuna-kagust põhja-loodesse kulgeva seljaku põhja-loode otsale. Põhjast ning osalt ka läänest ja idast on linnuse ehitamisel ära kasutatud seljaku looduslikku nõlva. Asukoha poolest kuulub paekõrgendiku põhjapoolsel otsal asetsev Varbola Jaanilinn neemiklinnuste hulka. Linnuseala ümbritseva valli tõttu sarnaneb ta ringvall-linnustega. Ligi 2 ha suurust õue ümbritseb kõigist külgedest kuivmüürseinte ja palkidega toestatud vall, mille külgi katab ülaosa varisemisest tekkinud rusukalle. Valli kogupikkus on 580 m. Valli kõrgus välisküljelt on 7-10 m, siseküljelt 2-7 m. Valli hari on pealt kumer - harja laius on umbes 2-3 m. Valli laius jalamilt ulatub 25-30 m.

Valli nõlvad praegusel kujul on tekkinud ilmselt varisemise tulemusel. Algselt on valli küljed üles laotud kuivmüüritisena. Linnuse edelaküljel on välisnõlva ülaosas algne laotud müüritis välja puhastatud ja nähtaval.

Arheoloogilistel kaevamistel saadud leiumaterjali järgi on Varbola linnus dateeritud 11.-13. sajandisse. 15.-16. sajandi paiku on linnuse õue lääneosa kasutatud kalmistuna. Sellest ajast pärineb arvukalt leitud münte, millest enamik on olnud ohvriandideks. Majapidamisi on linnuse alal olnud hiljemgi.

Läbi valli viib linnuse sisemusse kaks teekäiku - neist üks linnuse idaküljel (käigu laius pealt 7-8 m, sügavus u 2 m) ning teine lääneküljel (laius pealt 6-7 m, sügavus u 2 m). Õue keskosas on linnuse kaev, mis oli rajatud 14 m sügavuselt paealuspinda. Kaevu mõõtmed on umbes 3 x 2 m. Ülaosas ulatuvad kaevusüvendi mõõtmed 5 x 5 m.

1. PIIRANGUD
   1. Muinsuskaitse

Varbola linnus on [muinsuskaitsealune arheoloogiamälestis](https://register.muinas.ee/public.php?menuID=monument&action=view&id=12117).

Muinsuskaitseameti esitatud tingimused on esitatud projekteerimistingimustes võistlusülesande lisas 1.

* 1. Keskkonnakaitse

Võistlusala asub Varbola rannamoodustiste maastikukaitseala Varbola linnuse piiranguvööndis ja kaitstava looduse üksikobjekti, Varbola maalinna tammed, piiranguvööndis.

Varbola linnuse piiranguvööndi kaitse-eesmärk on ajaloolis-kultuurilise ja teadusliku väärtusega Varbola linnamäe, Varbola linnuse tammede, Varbola ohvrikivi, püstkiviriku (*Saxifraga adscendens*), serva-kilpsambliku (*Peltigera collina*), kääv-neersambliku (Nephroma resupinatum), väikese nõgisambliku (*Parmeliella triptophylla*), ruske nuisambliku (*Sclerophora coniophaea*) ja nende liikide kasvukohtade kaitse.

Projekteeritaval alal esineb kaitsealuste liikide leiukohti, millega on projekteerimisel vaja arvestada (vt Külastusobjekti kaitseväärtuste väljavõte, lisa 4 - KVV). III kaitsekategooria liikidest jääb alale musträhn (*Dryocopus martius*) leiukoht, pruunikas pesajuur (*Neottia nidus-avis*) leiukohad, harilik kopsusamblik (*Lobaria pulmonaria*) leiukoht ja harilik neersamblik (*Nephroma parile*) leiukoht.

Keskkonnaameti esitatud tingimused on esitatud projekteerimistingimustes võistlusülesande lisas 5. Keskkonnaameti nõusolek projekteerimistingimuste andmiseks.

1. IDEEKONKURSI TINGIMUSED

Võistlusalale kavandada arhitektuurne lahendus nii Varbola telkimisalale kui linnusesse sobivatele **infotahvlitele, kuivkäimlatele ning istumis- ja söömiskohtadele**.

Konkursile esitatavad ideelahendused peavad komisjoniliikmetele edasi andma eelnimetatud rajatiste stiili, kasutatavad materjalid ning funktsionaalsuse. Disainlahendus peab sobituma RMK identiteediga ning looduskeskkonnaga.

Võistlusalale (linnus, telkimisala ja neid teenindavad parklad) tuleb luua arhitektuurne kontseptsioon ja kolme väikevormi ideelahendus. Kõik taristuelemendid peavad arhitektuuriliselt sobituma objekti keskkonda ning olema disainilt unikaalsed, [tagama ligipääsetavuse](https://kompetentsikeskus.sm.ee/et/vordsed-voimalused/ligipaasetavus/ligipaasetavuse-parandamine/ligipaasetavus-fuusilisele-keskkonnale) ning kasutusele vastava funktsionaalsuse. Inva-käimla peab vastama määruse "[Puudega inimeste erivajadustest tulenevad nõuded ehitisele](https://www.riigiteataja.ee/akt/131052018055)" nõuetele.

Võistlusalale kavandatav taristu peab vastama universaalse disaini põhimõtetele ja olema ligipääsetav (mh lapsevankriga, ratastooliga jms).

Projekteeritav taristu peab vastama koha eripärale ning võimalusel sisaldama uudseid tehnilisi lahendusi või materjale. Valitud materjalid peavad olema välikeskkonnas vastupidavad ning tagama taristu võimalikult pika eluea ja väikese hooldusvajaduse.

Kõik loodud lahendused peavad olema kooskõlas väljastatud projekteerimistingimustega (lisa 1) ja võistlusülesandega.

1. IDEEKAVANDI VORMISTUS
   1. Ideekavandi maht

Joonised

* Vabalt valitud mõõtkavas vaated nõutud taristuelementidest (kuivkäimla, istumis- ja söömiskoht, infotahvel), mis annaks võimalikult hästi edasi taristu stiili, materjalilahenduse, ligipääsetavuse jm;
* Kolmemõõtmeline visualiseering nõutud taristuelementidest looduskeskkonnas;

Seletuskiri

* Arhitektuurse lahenduse kirjeldus;
* Konstruktiivse lahenduse, ehitus- ja viimistlusmaterjalide kirjeldus;
* Põhilised tehnilised näitajad.
  1. Ideekavandi vorm

Graafilised osad ja seletuskiri esitada digitaalselt, loetavate trükikõlbulike jpg- ja/või pdf failidena.

Tagada tuleb võistlustöö anonüümsus – graafilised osad ja seletuskiri peavad olema varustatud märgusõnaga ning digitaalsetelt dokumentidelt eemaldatud osalejat tuvastavad tunnused.

1. IDEEKAVANDITE HINDAMINE

Võistluse žürii hindab võistlustööde maastikuarhitektuurset lahendust vastavalt järgmistele kriteeriumitele:

1. võistlustöö arhitektuuri kvaliteet, funktsionaalsus ja vastavus püstitatud võistlusülesandele;

2. taristu terviklikkus ja sobivus ümbritsevasse keskkonda, sh arhitektuurilahenduse maitsekus ja universaalsus ning sidumine ajaloolise väärtusega;

3. lahenduse otstarbekus, realiseeritavus ja keskkonnasõbralikkus;

4. materjalikasutuse leidlikkus ja RMK identiteedi eksponeeritus.

1. PROJEKTEERIMINE

Konkursi võitnud ideelahenduse põhjal tellitakse konkursi võitjalt järgmises etapis eel-, põhi- ja tööprojekt, mille maht ja sisu vastab standardile EVS 932:2017 ("Ehitusprojekt") ning Majandus- ja taristuministri määrusele nr. 97 (RT I, 18.07.2015, 7), "Nõuded ehitusprojektile". Koostatud projekt peab tuginema ja projekteerija peab projekti koostamisel ja tööde tegemisel juhinduma antud projekteerimistööd käsitlevate Eesti Vabariigis ja alal kehtivate õigusaktide, standardite, normdokumentide ja juhendite terviktekstidest ning väljastatud projekteerimistingimustest. Projekt koostada vastavalt käesolevale võistlusülesandele ja muudele alusdokumentidele (lisad) ning kooskõlastada kirjalikult tellijaga, Muinsuskaitseametiga ja kaitseala valitsejaga enne ehitusloa taotlemist (ehitusloa taotleb projekteerija).

Projekt peab sisaldama ala taristuelementide ja paigutuse abil lahendusi info jagamiseks, külastuse suunamiseks, pikniku pidamiseks, külastajate turvalisuse tagamiseks (nt Varbola linnuses asuv kaev ja vallid), linnuses täiendavalt ürituste korraldamiseks (lava) ning telkimisalal söögi valmistamiseks, ööbimiseks ja jäätmete sorteerimiseks. Samuti tuleb leida arhitektuurne lahendus kuivkäimlatele ja telkimisalal asuvale kaevule.

Projekteeritav taristu peab olema koha eripärale vastav, võimalusel kasutama uudseid tehnilisi lahendusi ning looma linnuse ja telkimisala vahel ühtse terviku. Kõik taristuelemendid peavad arhitektuurselt sobituma Varbola muinaslinnuse miljöösse, selle looduslikku keskkonda ning olema universaalse disainiga ja ligipääsetavad.

Koostatav projekt peab põhinema ideekonkursi lahendusel, kuid tellija jätab endale õiguse projekteerimise käigus teha muudatusettepanekuid ideekonkursile esitatud kujunduslahendusse.

1. VÕISTLUSÜLESANDE LISAD

Lisa 1 – Projekteerimistingimused

Lisa 2 – Varbola linnuse, parkla ja telkimisala geoalus

Lisa 3 – Hankelepingu projekt (projekteerimisleping)

Lisa 4 – Kaitseväärtuste väljavõte (Varbola linnus ja telkimisala)

Lisa 5 – Keskkonnaameti nõusolek projekteerimistingimuste andmiseks